google/wiki40b huggingface dataset:
Johan Henrik Scheffel

Johan Henrik Scheffel (født 9. april 1690 i Wismar, død 21. desember 1781 i Västerås) var en tysk maler som er kjent for sitt virke i Sverige.
Han er mest kjent for sine portretter av blant andre Carl von Linné, Christopher Polhem og Hedvig Charlotta Nordenflycht. Johan Hörner gikk i lære hos Johan Henrik Scheffel.
Scheffel kom til Stockholm i 1723 og ble knyttet til David von Krafft. I 1735 ble han medlem av Tegneakademiet og i 1763 direktør.
Han er representert i mange svenske samlinger, i Gripsholm bl.a. Malcolm Sinclair og Göran Nordberg. Han utførte også miniatyrer.
8. serierunde i Tippeligaen 2015

8. serierunde i Tippeligaen 2015 ble innledet tirsdag 12. mai 2015 klokken 18.00 med kampene mellom Mjøndalen og Rosenborg på Isachsen Stadion, og Tromsø og Vålerenga på Alfheim stadion.
Uwe Mèffert

Biografi

Uwe Mèffert ble født i Wernigerode i Tyskland 28. november 1939. Foreldrene var farmasøyt Otto Oscar Wilhelm Rudolph Meffert og Emmy Johanna Frieda Von-Vorkauf. Han hadde en fire år yngre bror som ble ingeniør. Han giftet seg med Jing Mèffert og fikk tre barn, Michelle, Andrew og Ulrich.
Mèffert har utdannelse fra Heidelberg i Tyskland, Geelong i Australia, Bern i Sveits, og fra flere asiatiske land.
Kvem (Hveem)

Kvem er ei grend og en navnegard i Østre Toten (gnr. 71-75 og 77-78). Navnet uttales /kve:m/ (eldre uttale /kveim/). Den gamle navnegarden ble tidlig delt opp i mange bruk. På 1600- og 1700-tallet var det sju Kvemsgarder, mens det i dag er åtte. Kvemsgardene ligger sentralt i det eldste jordbruksområdet på Toten, og i middelalderen var det også kirke på en av gardene.
Den mest kjente Kvemsgarden er trulig Mell-Kvem (gnr. 74 og 75), som fra 1948 til 2004 var eid av Norske Potetindustrier. De brukte den som forsøksgard for poteter, under navnet Hveem forsøksgard. Potetforskninga er nå flytta til Apelsvoll og garden solgt.
Etter Rygh kan en tolke navnet som Den høge heimen, i middelalderen Hóeimr. Kvem ligger på ei høgd i terrenget.
Brunnbäck

Brunnbäck er et lite tettsted i Sverige i nærheten av Krylbo i Dalarna, ved Dalälven, omtrent åtte kilometer fra Avesta.
År 1521 var Brunnbäck åsted for slaget ved Brunbäcks ferje, et slag hvor deler av Dalarnas befolkning under ledelse av Peder Svensson fra Vibberbo, samt Olof Bonde fra Smedjebacken, slo ned en dansk styrke bestående av landsknekter. I slaget tvang svenskene danskene ned i den nærliggende elven.
Olav Skoglunds Minneløp 2014

Olav Skoglunds Minneløp 2014 ble arrangert 6. september 2014. Olav Skoglunds Minneløp er et 80 km langt rulleskirenn, som går fra Kragerø sentrum til Gautefall i Telemark.
Starkiller Base

Starkiller Base var en fiktiv mobil isplanet i Star Wars-universet. Den dukket først opp i Star Wars: The Force Awakens (2015).
Planeten var oppholdsstedet til militærmakten First Order i 30 år etter slaget ved Endor i 4 ABY. Basen ble i praksis kontrollert av utelukkende tre offiserer: general Armitage Hux, Kylo Ren og Captain Phasma. Starkiller Base fungerte som et supervåpen i stand til å utslette hele stjernesystemer. First Order så på dette våpenet som en videreutvikling av det galaktiske imperiets Dødsstjernen, som var i stand til å ødelegge hele planeter.
Angrepet på Starkiller Base i 34 ABY var det første store slaget mellom First Order og motstandsbevegelsen, en militær styrke støttet av den nye galaktiske Republikken under ledelse av Leia Organa. Denne hendelsen var startskuddet til en lang konflikt mellom de to partene. First Order hadde planlagt å ødelegge motstandsbevegelsens base på planeten D'Qar. Motstandspiloten Poe Dameron fant imidlertid et svakt ledd i supervåpenet, og med hjelp av Han Solo, Chewbacca og Finn fikk de tilintetgjort isplaneten. Han Solo ble drept under angrepet av sin egen sønn, Kylo Ren.
Kunst- og uttrykksterapi

Kunst- og uttrykksterapi eller kreativ kunstterapi er en selvstendig psykoterapeutisk behandlingsform der forestillingsevnen og den skapende prosess er sentral.
Kunstens evne til å uttrykke og fremkalle følelser og assosiasjoner har til alle tider blitt brukt i møte med menneskelig lidelse som en integrert del av rituelle helende prosesser og overgangsriter verden over.
I dag finnes det en rekke kjente terapiformer som har sitt grunnlag i kunst, som f.eks. musikkterapi, billedterapi, skriveterapi, psykodrama og danseterapi. I likhet med disse kunstterapiformer er kunst- og uttrykksterapi (KUT) handlingsorientert og vektlegger erkjennelse og endring gjennom opplevelser, erfaring or refleksjon. KUT skiller seg imidlertid fra disse disiplinbaserte retningene ved bevisst å integrere og anvende alle kunstformer i den psykoterapeutiske prosessen: bilde/skulptur, dans/bevegelse, musikk/lyd/stemme, poesi/fortelling, drama og psykodrama, sammen med verbal refleksjon.
KUT er hovedsakelig utviklet gjennom klinisk praksis, og ble første gang offisielt definert som selvstendig psukoterpaeutisk behandlingsmetode i 1974 av helseministeren i delstaten Massachusetts, USA, psykiater W. Goldman. I form og tenkemåte har kunst- og uttrykksterapi mange likhetstrekk med andre kunstterapiformer, men pionerene i faget har søkt å utvikle et eget teoretisk grunnlag for kunstens generell funksjon med fokus på den skapende prosessen.
Anvendt klinisk forskning

Anvendt klinisk forskning er klinisk forskning som skaper grunnlag for direkte forbedringer i diagnostikk, behandling og pleie av pasienter samt bedre utnyttelse av de ressurser som settes inn på helsesektoren. Forskningen er grunnlaget for vitenskapsbasert, praktisk medisin. Anvendt klinisk forskning tar utgangspunkt i teorier fra annen forskning, kliniske erfaringer og problemstillinger og har som mål å gi korrekt og etterprøvbar kunnskap om effekt av forebyggende tiltak, diagnostiske prosedyrer og terapeutisk intervensjon. Forskningen dekker sikkerhet og effekt for medisin, utstyr, diagnostikk og behandlingsregimer for mennesker når det gjelder forebygging, behandling, diagnostisering eller for å lindre symptomer forbundet med sykdomstilstander.

Status i Norge

Norge er velegnet for klinisk forskning. Vi har et oversiktlig behandlingstilbud, en samordnet og enhetlig helsetjeneste, god kontakt mellom de forskjellige nivåene og en befolkning som er motivert for klinisk forskning. Likefullt er forskningsaktiviteten lav. Norge har en lavere produksjon av vitenskapelige publikasjoner enn de fleste OECD-land. Nøkkeltall for medisinsk og helsefaglig forskning i 1999 viser at den relative aktivitet av klinisk forskning i Norge er lavere og har lavere kvalitet enn i de andre nordiske landene.
Den norske ressursinnsatsen til anvendt klinisk forskning er relativt lav. Norges forskningsråd og frivillige organisasjoner bevilget i 2000 ca 200 millioner kr. til anvendt klinisk forsking. Til sammenligning brukte den farmasøytiske industri ca 700 mill. kr. bare til utprøving av legemidler i Norge samme år.

Betydning av anvendt klinisk forskning

Undersøkelser har vist at  bare 50-80% av behandlingene i medisinske avdelinger og så lite som 20-50% av behandlingene i kirurgiske avdelinger er godt vitenskapelig dokumentert. Kliniske beslutninger bør så langt mulig baseres på kunnskap fra klinisk forskning og kombineres med empati og erfaring. Men en stor del av aktiviteten i helsevesenet mangler vitenskapelig evaluering og bare et fåtall diagnostiske og behandlingsmessige prosedyrer er undersøkt med tanke på langsiktig helsegevinst. 
Anvendt klinisk forskning er nødvendig for å vurdere nytteeffekt og bivirkninger både ved etablerte rutiner som ikke er godt dokumentert, og ved nye diagnostiske og terapeutiske tilbud. Forskning er også en forutsetning for å opprettholde og fornye kompetansen ved norske sykehus. Det er viktig at man har uavhengig, anvendt klinisk forskning i tillegg til industrielt styrt forskning. Selv om disse kan være komplementære vil incitamentet ofte være forskjellig. Uavhengig forskning skal prioritere prosjekter ut fra medisinsk og samfunnsmessig verdi, mens industriens motiver ofte er økonomiske.
Biribellus

Utseende

Middelsstore (12-16 millimeter), brede, blanke, kontrastrikt fargede trebukker. Hannens antenner er sagtakkede. Pronotum er trapesformet med en liten tann i midten. Dekkvingene er brede med avrundede "skuldre". De er gjerne farget i gult og svart. Hunnen er større enn hannen, antennene ganske tynne.

Utbredelse

Slekten er utbredt i tropiske områder av Sør-Amerika (Fransk Guyana, Brasil og Peru).
Traktorbensin

Traktorbensin var en type bensin med lavt oktantall. Dette var et avgiftsfritt drivstoff som tidligere ble benyttet til traktorer og andre motorer med lav kompresjon, som for eksempel båtmotorer.
EM i curling 1989

Curling-EM 1989 ble arrangert 5. desember – 9. desember 1989 i 
Sportzentrum Erlen i Engelberg i Sveits. 
Det deltok 14 lag for herrer og 13 lag for kvinner.
Neodorcadion

Utseende

Små til middelsstore, tettbygde trebukker, vanligvis mørke på farge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Slekten har sin hovedutbredelse på Balkan og i Lilleasia. Én art forekommer i Italia.
Xuanwei kullkraftverk

Xuanwei kullkraftverk er et kullkraftverk i provinsen Yunnan, i det sørlige Kina. Det har en installert produksjonskapasitet på 1 200 MW. Operatør er China Guodian Corporation Co Ltd.
Västanvik

Västanvik er et tettsted i Leksand kommune i Dalarnas län i landskapet Dalarna i Sverige. I 2010 hadde tettstedet 385 innbyggere.
Den kinesiske jordskjelvsadministrasjon

Den kinesiske jordskjelvsadministrasjon (forenklet kinesisk: 中国地震局; tradisjonell kinesisk: 中國地震局; pinyin: Zhōngguó dìzhèn jú) er styrt av Folkerepublikken Kinas lov om beskyttelse mot og om mildning av jordskjelvkatastrofer i Folkerepublikken Kina, og har som oppgave å håndheve jordskjelvtiltak. Den er understilt Folkerepublikken Kinas Statsråd, det vil si regjeringen.
Embedet kalles av kineserne på engelsk China Earthquake Administration (CEA), men av og til heller Chinese Seismic Bureau (CSB).  I eldre tekst benyttes de daværende navn/oversettelser: National Earthquake Bureau (NEB) eller National Seismic Bureau (NSB).
I sin nåværende form er embedet fra 1998, men det etterfølger organer understilt Det kinesiske vitenskapsakademi og senere partiorganer og statlige organer.
Caloclada

Utseende

En middelsstor (ca. 10 millimeter), ganske bred, blank skjoldbille, gulaktig med svarte dekkvinger som kan ha et gult tverrbånd.  Antennene er kraftige, kamformede hos hannen og sagtakkede hos hunnen. Gruppen kan kjennes fra beslektede grupper på at hodet er synlig ovenfra fordi pronotum er innbuktet i midten foran, at dekkvingene er glatte uten lengderibber eller kraftig punktering, men med fine punktrader. Pronotum er mye bredere enn langt, med rundede sider. Dekkvingene er jevnbrede, uten utvidete sidekanter.

Levevis

Både larver og voksne lever på planter og eter fra dem. Arten er trolig knyttet til enfrøbladete planter, som Heliconiaceae og palmer, men ingenting er kjent med sikkerhet.

Utbredelse

Arten er bare kjent fra Fransk Guyana.
Fairy Bridge

Fairy Bridge eller Alvebroen refererer først og fremst til ett bestemt sted på øya Man, men det er også et annet sted på Man som gjør krav på navnet.
Den Alvebroen som er best kjent for turister ligger i sognet Malew på vegen A5 fra Douglas til Castletown, rett nedenfor broen Ballalonna Bridge i Ballalonna Glen ved Santon Burn. Det gjelder å være oppmerksom om man kjører bil, eller så kan man raskt ha passert broen før man er klar over det.
Det som hevdes å være den «egentlige» Alvebroen ligger i sognet Braddan som krysser elven Middle i nærheten av gangstien fra Oakhill til Kewaigue.
Det var en gang en vanlig overtro på Man å hilse høflig på alvene når man krysset Alvebroen. Hvis man så ikke gjorde, kunne man havne i alvorlig uhell. Som med mange lokale overtroer endres dens innflytelse med nye innflyttere. Det har alltid vært en snurrig praksis som kanskje aldri har blitt tatt helt alvorlig, til tross for matskribenten A. A. Gills repetisjon i Londonavisen The Times av en urban myte om at drosjesjåfører ville stoppe om passasjerene ikke hilste oppmerksomt på alvene.
Motorsyklister og tilskuere ved det årlige TT-løpet og Manx Grand Prix synes å ta ritualet seriøst, og gjør et poeng av å besøke broen før løpet går. Uhell og krasj blir stadig vekk tillagt alvenes mishag, samtidig også når sjåføren på håret slapp unna et alvorlig uhell.
Det har blitt foreslått at stedet var grensene til landet rundt klosteret Rushen Abbey, og at hilsingen er et folkeminne av å korse seg selv når man så et krusifiks som markerte grensene for klosterets eiendom.
Det er også en alvebro på øya Skye i Skottland, forøvrig også tidligere norrønt land, og det er sagt at dette stedet er hvor en alveprinsesse sa sitt siste farvel til høvdingen for klanen Macleod. Tradisjonen angår arvestykket Am Bratach Sith, alveflagget, til Dunvegan.
Fray Marcos

Transport

Ruta 7 forbinder Fray Marcos med Montevideo og Melo (nord).
You Were Meant for Me (film)

Handling

Peggy Mayhew (Jeanne Crain) får vinnerloddet under en konsert med bandlederen Chuck Arnold (Dan Dailey) og hans orkester i 1929. Da hun går opp på scenen for å motta premien av Chuck, blir de to umiddelbart tiltrukket av hverandre og Peggy kysser ham før hun forlater scenen. Senere på kvelden møtes de på en kinesisk restaurant, der Peggy har gått for å spise med vennene sine. Chuck ønsker gjerne at de skal tilbringe mer tid sammen, men han skal ha konsert i en annen by allerede dagen etter. Han inviterer imidlertid Peggy til å komme på konserten. Hun reiser dit, men blir stoppet fra å komme inn, ettersom kvinner er påkrevd å ha følge. Chuck får øye på henne etter konserten, mens hun sitter og venter på bussen hjem. Peggy går glipp av bussen, men Chuck lover å kjøre henne hjem igjen til foreldrene.
Neste morgen finner Peggys mor Cora (Selena Royle) og far Andrew (Percy Kilbride) de to sovende på sofaen. Peggy forklarer dem at hun har giftet seg med Chuck i løpet av natten. De første ukene synes Peggy turnélivet er som en evig fest, men etter hvert blir hun stadig mer ensom, ettersom Chuck har svært liten tid til henne. Chuck lover henne at ting skal bli bedre. Han er heller ikke bekymret over børskrakket som han leser om i avisene og tror at det blir kortvarig. Senere får bandet en avbestilling for en viktig konsert de skulle ha i New York. Peggy snakker med pianisten i bandet, Oscar Hoffman (Oscar Levant), som forteller henne at det har kommet så mange avbestillinger at de må avslutte hele turnéen.
Peggy og Chuck reiser tilbake til foreldrene hennes. Til tross for at de har dårlig råd, er ikke Chuck villig til å ta lavere betalte spillejobber. Peggy finner ut at hun er gravid, men forteller det ikke til Chuck. En dag sender Oscar et telegram til Chuck om en spillejobb i Chicago, men Chuck er ikke fornøyd med lønnen. Dette fører til en krangel mellom Peggy og Chuck, som ender med at han forlater henne. Oscar kommer innom like etterpå for å lete etter Chuck. Peggy forteller ham hva som har skjedd. Da Andrew kommer hjem fra arbeid på mursteinsfabrikken en stund etterpå, har han med seg Chuck, som har skaffet seg jobb der. Tre år senere har økonomien blitt bedre, Oscar har blitt salgsansvarlig på mursteinsfabrikken, mens Chuck har en suksessfull spillejobb i New York og er lykkelig sammen med Penny og sønnen deres.

Priser og nominasjoner

Valentine Davies og Elick Moll ble nominert til en Writers Guild of America Award for beste manus til en amerikansk musikal i 1949.

Radioversjon

You Were Meant for Me ble bearbeidet til et hørespill og sendt på Lux Radio Theatre 28. juni 1948, der Dailey gjentok rollen sin og Donna Reed overtok Crains rolle.
The Smurfs

The Smurfs er et videospill utviklet av Infogrames og utgitt av Nintendo til Game Boy, NES, SNES og andre plattformer. Spillet ble utviklet i 1993 og utgitt i 1994.

Handling

Gargamel har tenkt å kidnappe alle smurfene og de fire første ofrene ble Brainy Smurf, Jokey Smurf, Smurfette og en venn av dem. Nå er det opp til Smurf å redde dem.
FA-cupen 1924/25

FA-cupen 1924/25 var den 50. sesongen av den engelske FA-cupen. I finalen vant Sheffield United 1–0 mot Cardiff City.
Baug

Betalingsmiddel

Baug ble i tidligere tider brukt om ringformede ting og gjerne satt i forbindelse med fordums betalingsmidler i gull og sølv, som gjerne var formet som ringer eller spiraler som ble brutt av (såkalte baugabrot) og brukt som betalingsmiddel. Man kan derfor også kalle baug en tidlig form for penger.
Cimetiére du Père Lachaise

Historikk

Kirkegården har navn etter Ludvig XIVs skriftefar, jesuittpater François de la Chaise (1624–1709), som bodde i et hus omtrent der dagens gravkapell ligger. Da det ble kjøpt av byen i 1804 var området 48 hektar stort, men senere utvidet.
Selve kirkegården ble etablert av Napoléon Bonaparte. Av helsegrunner var kirkegårder fra 1786 ikke lenger tillatt inne i byen, og med årene ble det opprettet flere kirkegårder utenfor bygrensene.
Da kirkegården ble tatt i bruk syntes Paris' innbyggere at den lå alt for langt unna, og få begravelser skjedde der. Kirkegårdens forvaltere gjennomførte derfor en storstilt reklamekampanje og overførte kistene med La Fontaine og Molière til Père Lachaise under mye ståhei. Noen år senere ble også Peter Abelard og Héloïse flyttet til kirkegården på samme måte.
Kort tid etter var over 33 000 begravd på kirkegården. I dag er tallet over 1000 000, og mange flere i columbariet, der restene etter de kremerte oppbevares.
Håvard Fossum

Utdannelse

USA:
Fossum har Mastergrad i Jazz Saxophone Performance fra The Frost School of Music ved The University of Miami, Florida .
Han studerte bl.a komposisjon og arrangering med Ron Miller (Modal Jazz Composing and Arranging, Vol I & Vol II) og  Gary Lindsay (Jazz Arranging Techniques). Fossum ble tildelt et stipend på US $16 000,- fra Norge-Amerika Foreningen for å ta denne utdannelsen. 
Etter endte musikk-studier i 1998, jobbet Fossum som freelance-musiker i Miami i et år. 
Det kan nevnes at han i februar-mars 1999 turnerte med The Tommy Dorsey Orchestra i to måneder.
Norge:
Fossum har cand.mag.-grad med utdannelse fra Jazzlinja ved Trøndelag musikkonservatorium, og musikk grunnfag ved Musikkvitenskapelig institutt, NTNU. I tillegg til musikkutdannelsen har Fossum historie grunnfag fra NTNU.
Königsseer Ache

Königsseeache, Königsseer Ache eller Berchtesgadener Ache er en elv som begynner i Königssee i den tyske delstaten Bayern og munner ut i Salzach i den østerrikske delstaten Salzburg. Når den forlater Königssee, heter den Königsseer Ache. Ved Berchtesgaden tar den opp elva Ramsauer Ache og skifter navn til Berchtesgadener Ache. Når den krysser grensa til Østerrike, skifter den navn på nytt, og blir hetende Königsseeache resten av forløpet sitt.
Like før elven munner ut i Salzach, tappes en del av dens vann i et unikt kanalsystem (Almkanal), som forsørger byen Salzburg med vann og vannkraft. Kanalanlegget omtales som «Mellomeuropas eldste vann- og energiforsyningssystem», dets eldste deler stammer sannsynligvis fra 700-tallet. Kanalene forsyner husholdninger, fontener, små innsjøer i parker og til fiskeoppdrett, drev/driver korn-, malt- og kryddermøller, sagbruk, pumpestasjoner, smier, nødstrømaggregater og diverse fabrikker, og brukes til kjølevann for byens bryggerier og klimatisering av festspillhuset.
Takayasu Kawai

Karriere

Takayasu Kawai startet sin profesjonelle karriere i Bellmare Hiratsuka i 1995. Han har også spilt for Cerezo Osaka, Jatco og Sagawa Express Tokyo.
Trikkehallen (Kjelsås)

Trikkehallen er et tidligere sporvognsdepot på Kjelsås i Oslo. Stedet var opprinnelig endestasjon for Kjelsåsbanen, men har vært brukt til diverse ungdoms- og kulturtilbud i regi av bydel Nordre Aker siden november 2003.
Blant aktivitetene som er eller har vært etter at stedet gjenåpnet i 2003 kan nevnes rockeverksted, filmklubb, ungdomsklubb, teaterøvelse og tegne- og malekurs for både barn og voksne.
Musa av Partia

Bakgrunn

For å feire den tilfredsstillende konklusjonen av fredsavtalen mellom Romerriket og kongeriket Partia i 20 f.Kr., ga Augustus som en gave en italiensk slavekvinne ved navn Musa med den hensikt å berike antallet kongelige haremskvinner ved hoffet til den partiske kong Fraates IV. De senere hendelsene viste at Thea Musa ikke slo seg til tåls med rollen som enkel konkubine blant mange andere i gynaeceum (kvinneboligen), men gjorde aktivt sitt beste for å øke sin innflytelse og makt innenfor det kongelige palasset og hos kongen selv. Hun må antagelig ha vært en stor skjønnhet, eller hatt andre talenter, slik Josefus indikerer.
Josefus er den eneste forfatter i antikken som har gitt Musa mer enn en kort kommentar, og viser klart de ulike fasene av hennes tilgang til makten. Slavekvinnen ble introdusert for å forklare omstendighetene ved en tidligere Fraates' død. Kongen ble påvirket av hennes sjarm og skjønnhet, og opphøyde henne til sin yndlingshustru, og til sist som dronning da hun fødte ham en sønn, Fraates V. Etter å ha vunnet kongens tillit måtte hun kvitte seg med sin sønns rivaler. Hun overtalte kongen til å sende sine andre sønner til Roma som gisler og for deres egen trygghets skyld. Straks de andre sønnene var ute av veien, tok hun rangen som hoveddronning ved å være mor til den eneste gjenværende arvingen til tronen. Hennes sønn ville overta tronen med tid og stunder, avhengig av hvor lenge den gamle kongen ville fortsatte styre. Mor og kanskje med sønnen besluttet å påskynde hans gravferd ved hjelp av sterk gift. Med kongens død, ble hennes sønn, også omtalt som Fraatakes, kronet. En svak konge, mer underlagt sin mors autoritet enn sin egen.

Dronning av Partia

Thea Musa styrte sammen med sin sønn, hvilket ble vist på mynter preget i deres tid som hadde begges portretter.
Hennes følgende beslutning bidro antagelig til hennes fall. I år 2 e.Kr. giftet hun seg med sin sønn. I henhold til Josefus opphøyde hun seg ikke bare til dronningmor, men også til dronning ved å være kongens gemalinne, og således manifesterte sin makt. Det bilde som hun framsto på mynter ved siden av kongen hadde bode kongelige som guddommelige attributter, noe som var helt særegent i partisk tradisjon. Mens denne unionen var uhørt hos romerne, var den ikke helt uten presedens i Asia. Både Herodotos og Ktesias fra Knidos har omtalt lignende forhold mellom persiske dronninger og dronningmødre. 
Hva som var uakseptabelt hos den partiske adelen var antagelig kongens pro-romerske politikk. Under Fraates V truet det med å bryte ut krig med Roma over herredømmet i Armenia og Media, men da Augustus sendte sin adopterte sønn Gaius Cæsar østover for å invadere Iran, foretrakk Partia i år 1 e.Kr. å inngå en avtale hvor Armenia igjen ble anerkjent som romersk område. Uroen i Partia kom til overflaten i år 4 e.Kr. da Orodes III gjennomførte et statskupp. Fraates V flyktet til Syria og søkte tilflukt hos romerne. Thea Musa er ikke nevnt deretter, og antagelig ble hun drept. Uten sin sønn hadde hun ingen legitimitet. Orodes III tid som konge ble også kortvarig, kun noen måneder etter ble han drept av den samme adelen som hadde hjulpet ham fram.